נדב אייל - funzing - " הצד האפל של הגלובליזציה"
איך נראה הצד האפל של הגלובליזציה ומה המחירים שהיא גובה?
כיצד נסדק הסדר העולמי בשנים האחרונות?
ומהם האירועים ההיסטוריים שמסבירים את זרעי ההתקוממות נגד הגלובליזציה?
הסדר העולמי שנבנה בדם ובעמל רב בעשורים האחרונים נסדק קשות ומתוך שבריו פורצת מציאות חדשה: מרד נרחב וחסר פשרות בגלובליזציה. המרד הזה קשור לכל אחת ואחד מכם באופן אישי: הוא ישפיע על סיכויי המלחמה הבאה, על תיקי הפנסיה, על מספר הילדים שמולידות משפחות צעירות ועל העתיד של המזרח התיכון. בני אדם בכל מקום חשים שזהותם, פרנסתם וביטחונם מאוימים – והם מתנערים מן המערכת הכלכלית והפוליטית שהתעצבה מאז מלחמת העולם ה-2 .
מההפתעה הגדולה ביותר בהיסטוריה הפוליטית האמריקאית, כלומר ניצחונו של דונלד טראמפ בבחירות, דרך הטרור האסלאמי ומשבר הפליטים העולמי ועד לפרישתה של בריטניה מהאיחוד האירופי, מצביע איל על הצד האפל של הגלובליזציה ועל המחירים שהיא גובה.
בהרצאתו חוזר נדב גם לאירועים היסטוריים שמסבירים את זרעי ההתקוממות: מרד העבדים הנשכח בהאיטי במאה ה-18, מלחמות האופיום והדרך שבה הן עיצבו את סין המודרנית, ההחלטה האמריקאית על תוכנית מרשל לשיקום אירופה, לידתו של ארגון הקו קלוקס קלאן המודרני בהשפעת סרט קולנוע ועוד ועוד.
נדב איל הוא עורך חדשות החוץ של חדשות עשר וחתן פרס סוקולוב ל-2017.